Document ID: 32004L0029

Komisjoni direktiiv 2004/29/EÜ,
4. märts 2004,
millega määratakse kindlaks viinamarjasortide tunnused ja kontrolli miinimumtingimused
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 9. aprilli 1968. aasta direktiivi 68/193/EMÜ viinamarjade vegetatiivse paljundusmaterjali turustamise kohta, [1] viimati muudetud direktiiviga 2003/61/EÜ, [2]eriti selle artikli 5d lõiget 2,
ning arvestades järgmist:
(1) Komisjoni 14. aprilli 1972. aasta direktiivi 72/169/EMÜ, millega määratakse kindlaks viinamarjasortide tunnused ja kontrolli miinimumtingimused, [3] on olulistes punktides muudetud. [4] Nimetatud direktiiv tuleks selguse ja otstarbekuse huvides kodifitseerida.
(2) Vastavalt direktiivi 68/193/EMÜ sätetele on liikmesriigid kohustatud koostama kataloogi taimesortide kohta, mida tunnustatakse nende territooriumil sertifitseerimiseks ja standardse paljundusmaterjali kontrollimiseks.
(3) Sorte tunnustatakse vastavalt ühenduse tingimustele, mille täitmine tuleb tagada ametliku kontrollimise ja eelkõige põldtunnustamise abil.
(4) Kontrollida tuleb piisaval arvul tunnuseid, et võimaldada sortide kirjeldamist.
(5) Kontrollitavad miinimumtunnused tuleks kindlaks määrata ühenduse tasandil.
(6) Lisaks sellele tuleb sätestada kontrollimise miinimumtingimused.
(7) Kõnealuste tunnuste ja kontrollimise miinimumtingimuste sätestamisel tuleks silmas pidada teaduslike ja tehniliste teadmiste praegust taset.
(8) Käesoleva direktiiviga ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega.
(9) Käesolev direktiiv ei mõjuta liikmesriikide kohustusi, mis on seotud III lisa B osas esitatud direktiivide ülevõtmise tähtaegadega,
ON VASTU VÕTNUD KÄESOLEVA DIREKTIIVI:
Artikkel 1
Liikmesriigid sätestavad, et viinamarjasortide tunnustamiseks kontrollitakse ametlikult vähemalt I lisas loetletud tunnuseid.
Liikmesriigid tagavad, et kontrollimiste käigus täidetakse II lisas loetletud miinimumtingimusi.
Artikkel 2
Direktiiv 72/169/EMÜ, muudetud III lisa A osas loetletud direktiividega, tunnistatakse kehtetuks, ilma et see piiraks liikmesriikide kohustusi III lisa B osas sätestatud ülevõtmise ja kohaldamise tähtaegade osas.
Viiteid kehtetuks tunnistatud direktiivile käsitatakse viidetena käesolevale direktiivile ja neid tuleks lugeda vastavalt IV lisas toodud vastavustabelile.
Artikkel 3
Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
Artikkel 4
Käesolev direktiiv on adresseeritud liikmesriikidele.
Brüssel, 4. märts 2004

Labels: 3
6